Diari Oficial de la Generalitat Valenciana


Sumari del DOGV 4001, del 17-05-2001 (2001/4294)

ORDRE de 24 d'abril de 2001, de la Conselleria de Cultura i Educació, per la qual s'autoritza la posada en funcionament d'ensenyaments universitaris en el centre privat d'ensenyament superior Escola Superior d'Estudis Empresarials (ESEE), de l'Institut Social Empresarial (ISE), adscrit a la Universitat Miguel Hernández d'Elx.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2001/4294


Data del document
:   24-04-2001

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * títol d'estudis
    * ensenyament privat
    * universitat

ORDRE de 24 d'abril de 2001, de la Conselleria de Cultura i Educació, per la qual s'autoritza la posada en funcionament d'ensenyaments universitaris en el centre privat d'ensenyament superior Escola Superior d'Estudis Empresarials (ESEE), de l'Institut Social Empresarial (ISE), adscrit a la Universitat Miguel Hernández d'Elx. [2001/4294]
  
El Decret 125/1999, de 16 d'agost, del Govern Valencià, va adscriure el centre privat d'ensenyament superior Escola Superior d'Estudis Empresarials (ESEE), de l'Institut Social Empresarial (ISE), amb seu a València, a la Universitat Miguel Hernández d'Elx a l'efecte d'impartir els ensenyaments conduents a l'obtenció del títol oficial de llicenciat en Administració i Direcció d'Empreses.
  
L'article 3 de l'esmentat decret establix que la posada en funcionament dels ensenyaments serà autoritzada pel conseller de Cultura i Educació, amb la comprovació prèvia que s'han complit els compromisos adquirits per l'entitat titular i una vegada homologats pel Govern els títols oficials a expedir pel centre, d'acord amb el que establix el Reial Decret 1496/1987, de 6 de novembre, sobre obtenció, expedició i homologació de títols universitaris.
  
El Reial Decret 168/2001, de 23 de febrer, homologa el títol de llicenciat en Administració i Direcció d'Empreses, de l'Escola Superior d'Estudis Empresarials (ESEE), de l'Institut Social Empresarial (ISE), adscrita a la Universitat Miguel Hernández d'Elx, i consta a l'expedient administratiu el compliment dels compromisos que en el seu dia va adquirir el centre.
  
Vist l'article 58.4 de la Llei 11/1983, de 25 d'agost, de Reforma Universitària i el que disposa l'article 12 del Decret 252/1997, de 23 de setembre, del Govern Valencià, pel qual es regula el procediment d'autorització d'implantació de titulacions a les universitats públiques de la Comunitat Valenciana, fent ús de les competències conferides a l'article 35 de la Llei de la Generalitat Valenciana 5/1983, de 30 de desembre, de Govern Valencià.
  
ORDENE
  
Autoritzar la posada en funcionament durant el curs 2000/2001, dels ensenyaments conduents a l'obtenció del títol oficial de llicenciat en Administració i Direcció d'Empreses, que seran organitzats pel centre privat d'ensenyament superior Escola Superior d'Estudis Empresarials (ESEE) de l'Institut Social Empresarial (ISE), amb seu a València, adscrit a la Universitat Miguel Hernández d'Elx.
  
DISPOSICIONS FINALS
  
Primera
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present ordre, que posa fi a la via administrativa, es pot interposar potestativament recurs de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes comptador des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
Segona
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 24 d'abril de 2001
  
El conseller de Cultura i Educació